وفد صدف

وفد صدف 10ھ میں بارگاہ نبوت میں حاضر ہوا 
یہ قبیلہ کندہ سے تعلق رکھتے تھے اب حضرموت سے منسوب ہیں۔
شرجیل بن عبد العزیز الصدفی اپنے بزرگوں سے روایت کرتے ہیں کہ ہمارا وفدجس میں 19 آدمی تھے اونٹنیوں پر سوار ہو کر حاضر ہو ہمارا لباس تہبند اور چادر تھا۔
یہ لوگ رسول اللہ  کے پاس آپ کے مکان اور منبر کے درمیان پہنچے جبکہ رسول اللہ  خطبہ دے رہے تھے انھوں نے جا کر سلام نہیں کیا رسول اللہ صلی اللہ علیہ وآلہ وسلم نے پوچھا کیا تم لوگ مسلمان ہو؟ان لوگوں نے جواب دیا جی ہاں تو فرمایا سلام کیوں نہیں کیا۔ یہ لوگ کھڑے ہوئے اور کہا "السَّلَامُ عَلَيْكَ أَيُّهَا النَّبِيُّ وَرَحْمۃ اللَّهِ وَبَرَكَاتہ" آپ نے فرمایا وعلیکم السلام بیٹھ جاؤ۔ انھوں نے نمازوں کے وقت دریافت کیے آپ  نے انھیں بتائے۔طبقات ابن سعد حصہ دوم صفحہ 76،محمد بن سعد ،نفیس اکیڈمی کراچیالبدایہ والنہایہ جلد 5صفحہ 138،عماد الدین ابن کثیر نفیس اکیڈمی کراچی

 حوالہ جات 

زمرہ:وفود عرب